2015.07.30.

Veszprém Megyei Büntetés-végrehajtási Intézet

Sajtóközlemény

**A Veszprém Megyei Büntetés-végrehajtási Intézet Naperőműve (KEOP-4.10.0/K/14-2014-0025)**

**83,89 millió forint európai uniós támogatás segítségével 2015 októberétől egy 120 kWp-os, új hálózati visszatáplálásos napelemrendszer fogja megtermelni a Veszprém Megyei Büntetés-végrehajtási Intézet áramfogyasztásának egy részét. A beruházást az Európai Regionális Fejlesztési Alap és a hazai központi költségvetési előirányzat közösen finanszírozza.**

A Veszprém Megyei Bv. Intézet korábban a veszprémi törvényszéki épületben kapott helyet, 2003-ig az ország egyetlen funkcionáló várbörtöne volt. Az új épület a belvárostól távolabb épült, egyike lett Magyarország legmodernebb, legmagasabb felszereltségű börtöneinek. A mintegy 200 fő befogadására alkalmas intézet alapvetően az előzetesen letartóztatottak és az elzárásra ítéltek elhelyezését biztosítja, de esetenként a jogerős szabadságvesztést is végrehajtja. Az elítélteket költségvetési munkáltatás keretein belül foglalkoztatják, az intézet fenntartásában, karbantartásában vesznek részt a fogvatartottak.

A napelemes rendszer telepítése a Veszprém Megyei Büntetés-végrehajtási Intézet elektromosáram-felhasználásának kiegészítését szolgálja alternatív, környezetbarát módon. A beruházás során az épület lapos tetejére 480 db 250 Wp teljesítményű napelem panelt telepítenek be, az általuk termelt energiát 6 db inverter alakítja majd át használati árammá. A napelemes rendszer kiépítésével az intézet az energiaköltségeiből jelentős megtakarítást érhet el, környezettudatos módon.

A projektről bővebb információt a http://bv.gov.hu/veszprem honlapon olvashatnak.

Kontakt: Németh Éva bv. ezredes, bv. főtanácsos, parancsnok 06-88-591-570 veszprem.uk@bv.gov.hu